Okresná prokuratúra Košice II 
Mojmírova 5, 040 46 Košice 1 	

Sp. zn. : 4 Pv 568/11/8803	Košice II, 21.3.2012
EEČ : 2-64-270-2012

U Z N E S E N I E

Trestná vec:	obvinený XXXXX 
Prečin:	ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátorka Okresnej prokuratúry Košice II
Podľa § 214 odsek 1 Trestného poriadku postupujem vec trestného stíhania obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obvodnému úradu XXXXX
V trestnej veci vedenej proti obv. XXXXX pre prečin ublíženia na zdraví podľa § 156 ods. 1 Trestného zákona pre skutok, že v Košiciach na spoločnej chodbe v obytnom dome na ul. XXXXX po slovnej hádke s XXXXX túto udrel palicou po pravej ruke a pravej časti tváre, čím jej takto spôsobil pomliaždenie oblasti palca pravej ruky a tváre s dobou liečenia do 7 dní, nevyžadujúce si práceneschopnosť.

pretože výsledky skráteného vyšetrovania preukazujú, že nejde o trestný čin, ale ide o skutok, ktorý by mohol priestupkom.

Odôvodnenie:
	Uznesením povereného príslušníka PZ Obvodné oddelenie PZ Košice - XXXXX XXXXX zo dňa 22.8.2011 bolo podľa § 199 ods. 1 Trestného poriadku  začaté trestné stíhanie a súčasne podľa § 206 ods. 1 Trestného poriadku vznesené obvinenie XXXXX pre prečin ublíženia n a zdraví podľa § 156 ods. 1 Trestného zákona,  pre skutok, ako je uvedený vo výroku tohoto uznesenia, s tým, že predpokladaná doba liečenia z dôvodu zranenie je do 14 dní.
Poverený príslušník po vznesení obvinenia vypočul obvineného XXXXX, ktorý priznal spáchanie skutku Uviedol, že XXXXX nadávala  jeho družke, robila cirkus na chodbe, vyšiel na chodbu a keď to videl automaticky zobral palicu a udrel ju po ruke, v ktorej sa mu zdalo, že niečo drží, udrel ju  iba raz a nevyhrážal sa jej.
Svedkyňa - poškodená XXXXX vypovedala, vypovedala, že skutočne nadávala a kričala a to spolu s matkou detí o, ktoré podľa jej názoru mali vyhadzovať odpadky z okna. Neskôr ju n a chodbe pred bytom slovne a fyzicky napadol „Mišo, dvakrát ju palicou udrel po ruke a raz ju trafil aj do tváre. Odpustila mu , ale chce aby bol za svoje konanie postihnutý, aby sa to už neopakovalo.
V postavení svedkov boli vypočutí XXXXX a XXXXX.  Potvrdili, že obvinený a poškodená sa hádali a že ju XXXXX udrel palicou po ruke. 
Do konania  bol pribratý znalec z odboru zdravotníctvo a farmácia, odvetvie chirurgia - traumatológia. Podľa závereov znaleckého posudku poškodená XXXXX utrpela dňa 6.8.2011 pomliaždenie oblasti palca a tváre. Ide o ľahké zranenie s dobou liečenia do 7 dní, nevyžadujúce práceneschopnosť. Počas doby liečenia mohla mať poškodená bolesti palca pravej ruky a časti tváre slabej intenzity. Obvyklý spôsob života u poškodenej vplyvom týchto zranení nemohol byť zmenený.
Trestného činu ublíženia n a zdraví podľa § 156 ods. 1 Trestného zákona  sa dopustí ten, kto inému úmyselne ublíži na zdraví.
Podľa § 123 ods. 2 Trestného zákona ublížením na zdraví sa na účely tohto zákona rozumie také poškodenie zdravia iného, ktoré si objektívne vyžiadalo lekárske vyšetrenie, ošetrenie alebo liečenie, počas ktorého bol nie iba na krátky čas sťažený obvyklý spôsob života poškodeného. 
	Podľa § 214 ods. 1 Trestného poriadku prokurátor postúpi vec inému orgánu, ak výsledky  skráteného vyšetrovania ukazujú ukazujú, že nejde o trestný čin, ale ide o skutok, ktorý by mohol byť priestupkom

	Vzhľadom na vyššie uvedené skutočnosti bolo potrebné rozhodnúť tak ako to vyplýva z výrokovej časti tohto rozhodnutia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Eva Bernátová
prokurátorka